Domantas Šluta

Domantas Šluta (g. 2004 m. spalio 1 d.) – Lietuvos futbolininkas, žaidžiantis saugo pozicijoje. Žaidėjo tėvas – Marius Šluta, buvęs futbolininkas, dabar dirbantis vyr. treneriu. Atstovavo Lietuvos jaunimo rinktinėms.

Karjera 

Nuo 2016 m. vasaros futbolo paslapčių sėmėsi Nacionalinėje Futbolo akademijoje. Tuo metu žaidė elitinėje U-14 lygoje.

2017 m. atstovaudamas NFA žaidė elitinėje U-15 lygoje. 2018 m. – elitinėje U-16 lygoje.

FC Džiugas 
2019 m. grįžo į Telšius. Atstovavo „Džiugo“ klubui. Rungtyniavo Džiugas B ekipoje (Antra lyga) ir U-17 komandoje (U-17 Pirma lyga).

2020 m. birželio 16 d. LFF taurės turnyro rungtynėse prieš „Šilutės“ klubą pasižymėjo įvarčiu ir svariai prisidėjo prie pergalės prieš varžovus rezultatu 3:1.

Žaisdavo pagrindinėje klubo ekipoje Pirmoje lygoje, bei astovaudavo Džiugas B Antroje lygoje.

2020 m. rugsėjo 5 d. Antros lygos rungtynėse prieš Rosą pasižymėjo pelnydamas įvartį, o telšiškiai sutriuškino varžovus rezultatu 13:2.

FK Atmosfera 
2021 m. nuomos pagrindais atstovavo Mažeikių „Atmosferai“, kuri žaidė Pirmoje lygoje. Sužaidė dvidešimt rungtynių ir pelnė šešis įvarčius.

FC Džiugas 
2022 m. grįžo į „Džiugo“ klubą. A lygoje debiutavo 2022 m. kovo 12 d. rungtynėse prieš „Riterių“ klubą. Septintą rungtynių minutę pavojingai smūgiavo į vartus, tačiau nepataikė.

2023 m. sausio mėn. tapo žinoma, kad pratęsta sutartis su „Džiugo“ klubu.

2023 m. liepos 28 d. tapo žinoma, kad žaidėjas palieka klubą.

Statistika 
 A lygos statistika

Spalvų reikšmės: 
 Ekipa žaidė A lygoje;

Rinktinės 
Atstovavo Lietuvos U-17, U-18 ir U-19 rinktinėms.

 U-17 rinktinė
 Rungtyniavo UEFA „Development“ turnyre prieš Albanijos U-17, Alžyro U-17, ir Sakrtvelo U-17 rinktines. Turnyras vyko 2020 m. vasario 25 d. – kovo 1 d. Albanijoje.
 Rinktinė 2020 m. rugpjūčio 29–30 d. dalyvavo Baltijos taurės turnyre Jelgavoje (Latvija).
 Rugpjūčio 29 d. Lietuva 1–0 Estija.
 Rugpjūčio 30 d. Latvija 1–1 Lietuva.

 U-18 rinktinė
 2021 m. lapkričio 16 d. žaidė draugiškose drungtynėse prieš suomius.

 U-19 rinktinė
 2021 m. rugsėjo mėn. pakviestas į U-19 rinktinę (dvi draugiškos rungtynės Armėnijoje su armėnais), tačiau debiutas įvyko vėliau.
 2022 m. vasario mėn. žaidė dvi draugiškas rungtynes su turkais. Pirmosios baigėsi lygiosiomis 2:2. Antrose rezultatu 3:1 nugalėjo turkai.

Šaltiniai

Nuorodos 
 alyga.lt svetainė
 SOCCERWAY
 FLASHSCORE
 Transfermarkt
 lietuvosfutbolas.lt
 Globalsportsarchive
 fcdziugas.lt svetainė

Lietuvos futbolininkai